邑民有塑像而欲易之者，旧塑之家弗许也，相与质于少尹谢侯。——《望岳——历史深处的生祠》连载4
、焦山团东岳祠记
朱家栋
东岳岱宗也。王者始受命，则于此吿代。长于四岳，故称宗。封禅之礼，七十二家不可考矣。秦皇汉武而下，代举以爲太平旷典，金简玉策，鸿名徽号，日加崇重。道家以爲掌人间生死之籍，佐天帝福善祸淫，而百神咸属，其说有自来也。以故燕齐之境，当春夏之交，走而乞灵者，肩相摩，琳宫碧宇，遍于寰区。
邑旧有东岳行宫，岁久弗葺，神像剥落。邑民有塑像而欲易之者，旧塑之家弗许也，相与质于少尹谢侯。侯以西鄙多盗，人烟希少，俗信巫而尙鬼。倘以岳祠镇之，而戍以一旅，庶民依于神，咸聚成都，盗乃可弭。卜之吉，乃捐薪俸之羡而经始焉。人谓：地濒坍，奈何置神于斯？公毅然独断不少沮，事甫集而带水合涨。曾几何时，而南北且褰裳涉也。江北之人遂有狡焉，而启疆者令公叶侯莅之，不动声色而寝其谋，人咸喜而相吿曰：侯之格于神明有若此，神之肸蠁灵应又若此。行且播之讴颂。住持僧性宏请记其事而勒之石。
余谓：尔以神之格公，果以一祠之故乎，季氏旅，而孔子致讥，苟有逆德神，勿歆也。乃公之孚于神者素矣。方今叶侯忠公鎭静，政蔼如春，谢公佐之，益以宽和。虽职在司马，絶